
Thubul: 



Bawm phun chu, mi tawmte hawng si khawmsele, kang dang dang lakah mi 
vantha phun asi. Chittagong Hill Tracts sungah urn mi, tlangmi phun tla 
lakah Bawm phun hi a tlawm chuang lo. Lalpa Pathian malsawmnak leh 
dawtnak ting hen Bawm phun hi chu, zaluah za hen Kristian kan si. Kan 
mah hawlh hen rin leh rel kho mi kan si. Kan mithiam maimasa tla nih rel ding cherkhet chabu 
hawng kan timhtuah piak rawh. Kan hawlh hen rin mi Bible, Labu, Kawhmi kip nih suah mi 
Sunday Sikul sinnak topic, News Letter, mimal mal chabu suah leh zatlang ruinak (BSC-B, YBA, 
BSA leh BNM) nih suah mi magazine tla hi asi. Kan unau tlangmi dang tla nih hi hawi mi thil tla hi 
tu khawmah an nei a tawm thlo rih asi. 



Chu mi kar lakah phun a thangso mi tla nih chun, an literature tla khawm a thangso kho vima ding 
hen, a ni siar hen an remh that vima asi. Bawm phun nih khawm kan literature a thangso kho 
vima ding hen, hi hawi mi tla lakah thasuah vima a tha hen duh a kai. Kan mithiam maimasa tla 
nih rua-khau tha tak hawng kan siah piak rawh mi tla zauhtawnh, zulhpeh leh remhthat ding mi tla 
tlunah remhthar leh thangsotir vima tla a ngai. Hinah, Haw-rawppi mang mawh rian duandan 
tlunah tawmte hawng simhfiang rih sele, ngaihdan tha kan ekte nih kan tawng khonak ding hen. 

Haw-rawppi mang a banqnak : 

Roman script hi kan haw-rawp ah mang chawlh bak asi le, haw-rawppi leh haw-rawpte khawm 
kan mang chawlh bak asi. Haw-rawppi leh haw-rawpte pek leh mang dan tla a urn tlat le, dawh 
khawm a dawhtir asi. Sap (English) nih haw-rawppi a mang mi hawi hen, kan nih Bawm nih 
khawm kan mang bak. Haw-rawppi mang dan hi Sap (English) dan kan chawng le, kan a 
danglamnak zeikhawm a urn lem lo hen a lang asi. 

Hi a tangah zeimawzat chu, Sap leh Bawm nih haw-rawppi mangmi lakah a bangmi duan dan tla 
zautawnhnak rangah hawng tarlang asi. 

1 . Thuthluan dawmh masa chem mi thumal maiah chem mi lakah chalung/chamal lakah haw- 
rawppi mang ding asi. Hi hawi hen - 



■ Na dam ma? 

■ An pa min zangfah hen an hawng ka simh kho lai ma? 



2. Mi thusim kual khumh mi thumaltir lakah khawm haw-rawppi mang ding asi. Hi hawi hen - 

■ Chun, amah nih an sinah, "Minung Fapa hi Dinhni Lai asi," a ti. (Luke 6:5) 

■ Chun, Jisu nih an sinah, "Dinhni ah hin thattir ma a thiang, siattir? Ruangsuah ma a 
thiang, thah? Ka nan deih na," a ti. Chun, an ekte hen chun a zauh na le, a sinah, "Na 
kut zangh,"ati. (Luk6:9-10) 

3. Ni leh Thiamin bulah khawm haw-rawppi mang ding asi. Hi hawi hen - 

■ Zarhni/Pathianni, Thawhtanni/Tuandawmhni, Thawhlehni/Tuannawlhni, Nilaini, 
Ningani/Nilini, Zirtawpni/Laimini, Ralringni/lnrinni 

■ Lamtuah (January), Lam (February), Vau (March), Phur (April), Do (May), Tin-er (June), 
Zinglem (July), Lamlai (August), Thlaram (September), Phalpi (October), Phalte 
(November) leh Kut (December) 



4. Nibik ulh mi lakah khawm haw-rawppi mang ding asi. Hi hawi hen - 

■ Kristmas Ni, Kumthar Ni, Palm Sunday (Tumkau Ni), Good Friday (Zirtawp Ni Tha), 
Easter Sunday (Thawknawlhnak Ni) leh Vankai Ni etc. 

■ Zalennak Ni (Independant Day), Nehnak Ni (Victory Day) leh Nu hawlh Ni (Mother 
Language Da) etc. 

5. Sakhua thulung bu, Sakhua min, Phun min leh hawlh min lakah khawm haw-rawppi mang 
ding asi. Hi hawi hen - 

■ Bible, Qur'an, Krishna leh Jehovah, Mathai, Mark, Luk, Johan leh Genesis etc. 

■ Kristian, Buddha, Musawlman, Hindu leh Kramadi etc. 

■ Bawm, Lushai, Pangkhua, Sap, China leh CHakma etc. 

■ Chinese, 

6. Thuthluan zawzawng tla kaihtawi hen rin mi tla lakah khawm haw-awppi mang ding asi. Hi 
hawi hen - 

■ KTP (Kristian Thaliau Pawl) 

■ KNP (Kristian Nunau Pawl) 

■ ECC (Evangelical Christian Church) 

■ PCB (Presbyterian Church in Bangladesh) 

■ BCC (Bangladesh Christian Church) 

■ ERPC (Evangelical Christian Church) 

■ IBC (Independent Baptist Church) 

■ COC (Chruch of Christ) 

■ BBCS (Bangladesh baptist Church Sangha) 

■ BBTBC (Bangladesh Bawm Tribal Baptist Church) 

■ BSC-B (Bawm Social Council - Bangladesh) 

■ YBA (Young Bawm Association) 

■ BSA (Bawm Student Association) 

■ BNM (Bawm Nunau Murui) 

7. Khua min, khuapi min leh ram min lakah khawm haw-rawppi thumal bulah mi lakah pek ding 
asi. Hi hawi hen - 

■ Arthah, Basatlang, Sunsawng, Rumana, Phaizawl, Model, Fiangpidung, Faruk leh 
Jamunachari etc. 

■ Bandarban, Rangamati, Chittagong leh Dhaka etc. 

■ Bangladesh, Mizoram, India, Korea leh America etc. 

8. Chabu min leh tlang min thang tla lakah khawm thumal bulah mi chalung chu haw-rawppi 
mang ver ding asi. Hi hawi hen - 

■ Sippi Magazine, Menrihawi, Kawhmi Arfi, Gospel Cheunak leh Dhaka Aw-hau etc. 

■ Sippi, Chingchirmawi tlang, Lungmaicham, Keokradong leh Mount Avarest etc. 

9. Sawrkar dan nih pawm mi brand min leh trademarks min tla lakah khawm haw-rawppi mang 
asi. Hi hawi hen - 

■ Coca Cola, Oxfam leh Square, etc. 

10. Mi auzawng sinak mawh mawhphurhnak a urn hen a min lanah a sinak rin asi chun, haw- 
rawppi hen dawmh ding asi. Hi hawi hen - 



■ Karbari Zosang, Headman Lalkawmh, Professor Thanzama, Upa Saplin, Pastor Sangtel 
leh Rev. L. Dolian etc. 

1 1 . Sawrkar palai mawh department dang dang a nei mi min lakah khawm haw-rawppi mang ver 
ding asi. Hi hawi hen - 

■ White House, Department of Education, Department of Natural Resources, 



Haw-rawp bawb rawppi lakah a danqlamnak : 

Haw-rawppi kan mang dan lakah kan a danglamnak zei khawm a urn lo khawmsele, Bawm nih 
chun, haw-rawp bawb kan nei tlat asi. Kan chalung/chamal/haw-rawp a bawb mi lakah kan mang 
dan a fuh tawk lo mawh remhthat ding mi tamtak kei nei rih asi. 

Bawm nih Roman chalung/chamal/haw-rawp kul panga (25) kan mang mi lakah; AW, CH leh NG 
tla hi chu, haw-rawp bawb kan nei mi asi le, chalung/chamal/haw-rawp pakhat ah ngaih hen kan 
mang mi tla asi. Churuangah, hi AW, CH leh NG tla hen thumal dawmhtir ah haw-rawppi 
mangnak ding a urn mi lakah haw-rawppi mang ngelchel ding hen a dawh asi. Kan theihlonak 
ruangah mawh khawm asi lai, hi mi lakah haw-rawpi hi pakhat tek kan mang. 
Chalung/chamal/haw-rawp a bawb mi asi ruangah haw-rawp thleilo hen a bawb hen haw-rawppi 
mang ding hen grammar nih chun a hauh asi. 

Zauhtawnhnak tla: 



Sl# 


Kan mang tawn mi tla 


Rin/mang ding hen a dawh mawh a hauh mi 


1. 


Aw-rang/Kei chu, Aw-rang sa ka ei lo 


AW-rang/Kei chu, AW-rang sa ka ei lo 


2. 


Chawmpar/Chawmpar na duh ma? 


CHawmpar/CHawmpar na duh ma? 


3. 


Nga/Au au Nga sa eilotu an urn? 


NGa/Au au NGa sa eilotu an urn? 



Simhfianqnak : 

Hinah "Aw-rang" ti mi ngak hen, "AW-rang" ti hen haw-rawppi pek/rin sele, grammar kaltamang 
lakah chun, a dawh asi. Chu hawite hen, "Chawmpar leh Nga" ti hen rin mi ngak hen "CHawmpar 
leh NGa" ti hen haw-rawppi pek/mang sele, grammatically hen a dik lai. "AW" hi 
chalung/chamal/haw-rawp pakah ngaih asi lo le, bawb pakhat ah ngaih hen mang mi asi ruangah, 
haw-rawppi kan pek/mang awt rawh chun, a panih hen haw-rawppi mang/pek ding hen a hauh 
asi. Chu hawite hen, "CH leh NG" tla khawm haw-rawppi mangnak munah chun, a panih hen 
hawppi pek/mang sele, grammatically hen a dawh lai ka ti. 

A zauhdan a dawh lo sut mawh mit a khar khup khawmsele, a grammar dan nih chun a hauh asi. 
Vawikhat ko ah chun, mimal mal rangah harsa huam khawm asi lai. Duhsasah hen a mang chun, 
zauhthiamnak leh muhthiamnak tla khawm a urn lai. 

Thu dawnqhnak : 

Hi haw-rawppi pek/mang/rin dan thu hi, "hi hawi hen ngelchel mang ding" tinak thu asi lo le, 
grammar nih a hauh mi thu tlunah ngauh dauh asi. Kan pi leh kan pu, kan mithiam maimasa mi 
tla nih, Grammar Bu rin hen hawng kan siah piak lo khawmsele; kan Bible leh La Bu tla zauh hen 
lung diriam chu a kai rereng asi. Phun dang tla zawzawng nih khawm an literature a 
thangsokhonak ding hen, an Grammar tla chu an remthat vima asi. Chu hawi hen, kan literature 
thangsonak dingah riantuan ding zeimawzat bat kan nei. Mimal thilti leh riantuan tla chu, theihpi 
lonak mawh pawmpi lonak tla a tarn tawn ruangah; murui mawh pawl siam hen, hi rian tla hi 
zulhpeh kho asi. 



